钦定古今图书集成/方舆汇编/职方典/第1476卷 > 陵墓附
## 钦定古今图书集成/方舆汇编/职方典/第1476卷 > 陵墓附

本府。〈建水州附郭。〉

元董庄愍公文彦墓　在城西一里。天历间，文彦为威楚路知事，死于败狐之难。事闻，谥庄愍。按《明通志》，“后归葬于此。” 弘治五年，知府陈晟垣其四周。

群节墓　在白鹤铺。元末盗起，回回剌鲁丁等四十一人隐栖山谷中，盗胁之不从，俱被害。身首异处，经宿复合。众异之，丛葬于此。按《明通志》：“弘治十七年，同知冯谦祭之，缭以周垣。”

明江孝子墓　在城北一里。孝子，不知何里人，任本府通判，有孝行，天顺庚申卒，葬此。上题“临安别驾孝子江惠墓。” 按《明通志》：正德间，通判周京崇其墓，士人为诗文吊之。

南京操江佥都御史萧崇业墓　在白鹤山。钦赐祭葬。

赠吏部侍郎包万化墓　在白鹤山。

赠吏部侍郎包见捷墓　在白鹤山。

都指挥佥事万瑊墓　在府东五里，钦赐祭葬。副都御史王恩民墓　在府西十五里，钦赐祭葬。

王孝子墓　，在西庄马坊。

龚孝子墓　在城东北厂。明通判王鲲撰文，教授彭之年，训导郑尚德立，杨舒书丹。

节烈彝女六姐墓　在城西。崇祯十一年，司理吴详奉文旌表。

列女樊氏墓　在迎恩寺后，陈时范为文以祭之。

河西县

郭夫人虚墓　在河西县普应山。先年，县令广西全州蒋公良之妻疾，终，厝于此，扶丧归。粤西县人慕公德政，为营虚墓。有参政宋应登撰《蒋公郭夫人虚墓碑》。